Document ID: /roh_data/filtered/fineweb-2-filterrobots_roh.jsonl.gz/48763

Amt für Volksschule und Sport
Uffizi per la scola populara ed il sport
Ufficio per la scuola popolare e lo sport
Cul 407530 Zerneztel +41 81 257 58 <email-pii>
Denominaziun
Descripziun
In assortiment da materials gidaivels per la planisaziun ed organisaziun d'activitads da barat, rimnà da Movetia, l'agentura naziunala per barat e mobilitad. Cun ideas per activitads, ina survista da plattafurmas davart il tema barat, glistas da controlla per il barat da classas ed ulteriurs documents.
► a la purschida da Movetia
L'associaziun tetgala per la promoziun dal barat da giuvenils Intermundo metta gratuitamain a disposiziun materials ed infurmaziuns per differentas gruppas d'interess sco scolas, interpresas, famiglias ospitantas sco er persunas che s'interesseschan per il barat.
► a la purschida d'Intermundo
Ils materials da PluriMobil gidan a preparar, accumpagnar ed evaluar ils process d'emprender en rama da projects da barat, segiurns linguistics u inscunters digitals.
► a la purschida dal European Centre for Modern Languages
Communicaziun digitala u virtuala è daditg francada en ils projects da barat. Scriver e-mails, trametter videos u audios, elavurar documents en lingia u far ina conferenza da video – las pussaivladads èn multifaras. Movetia gida da realisar barats digitals en furma da webinars gratuits.
Per sustegnair l'organisaziun da barats sin il stgalim secundar I metta il portal pedagogic dal chantun da Friburg gratuitamain a disposiziun ideas per activitads, rapports d'experientschas e bleras ulteriuras infurmaziuns. Sur la plattafurma po ultra da quai vegnir tschertgada ina classa da partenadi.
► a la purschida da chantun da Friburg
Moduls tematics cun activitads ed exercizis per tuttas vegliadetgnas per pudair emprender independentamain talian u franzos sin ils nivels A1-B2. Cun materials autentics sco artitgels da gasettas, emissiuns da radio u televisiun, webcasts, films curts, videos musicals euv. Dasper l'enconuschientscha da la lingua po uschia vegnida schlargiada la savida davart las regiuns talianas u franzosas dalla Svizra.
► a la purschida da321via.ch (talian)
► a la purschida 321partez.ch (franzos)
Italiano subito pussibilitescha d'offrir a scolas dal stgalim secundar I da la Svizra tudestga in'emna da project taliana all inclusive.
► a la purschida da la scol'auta pedagogica dal Tessin